钦定古今图书集成/明伦汇编/氏族典/第371卷 > 《廖用贤尚友录》 > 严世蕃
## 钦定古今图书集成/明伦汇编/氏族典/第371卷 > 《廖用贤尚友录》 > 严世蕃

按《明外史严嵩传》：“嵩子世蕃，号东楼，短项肥体，眇一
目。由父任入仕，以筑京师外城劳，由太常卿进工部
左侍郎。剽悍阴贼席父宠，招权利无厌。然颇通国典，
晓畅时务，遇事难了。或帝有问，嵩不能对。世蕃为援
故事，参所见以对，辄当帝意。被邹应龙劾戍雷州，未
至而返，大治园亭。其监工奴见袁州推官郭谏臣，不”
为起。御史林润发其罪，遂斩于市，籍其家。